274 
reczenben, Sepsi-Szt.-Györgyön az állami mének gondozására és fel- 
ügyeletére szolgálnak, melyeket a tenyésztési évadra a gazdaközönség 
közvetlen használatára az ország mintegy 1000 fedeztetési állomásán 
helyeznek el, a hol csekély fedeztetési díj ellenében vehetők igénybe. 
Nagyobb tenyésztők egy-egy tenyészévadra bérelhetnek is méneket. 
M. kir. állattenyésztési kerületi felügyelőség : Budapesten, 
Beszterczebányán, Balassa-Gyarmaton, Debreczenben, Deésen, Kas- 
sán, Komáromban, Kolozsvárott, Máramaros-Szigeten, Miskolczon, 
Szombathelytt, Pozsonyban, Segesvárott, Nagy-Szebenben, Szege- 
den, Temesvárott, Nagyváradon és élükön a m. kir. országos állat- 
tenyésztési főfelügyelőség Budapesten a páros ujjú háziállatokat 
tenyésztő közönség támogatására és utbaigazítására, a köztenyésztés 
vezetésére és irányítására szolgálnak ; az állami gazdaságok, gazda- 
sági tanintézetek és földmives-iskolák tenyészeteiből származó, 
valamint jóhirű magántenyészetekből összevásárolt fenyész-bikákat, 
kosokat és sertés-kanokat, esetleg kedvezményes áron, részletfizetésre, 
községeknek és szövetkezeteknek a földmívelésügyi kormány engedélye 
alapján közvetítenek. 
M. kir. országos tejgazdasági felügyelőség Budapesten (Föld- 
mív. minist. palota) tejgazdasági érdekek előmozdítására tejszövetkeze- 
tek kezdeményezésére hivatott. 
M. kir. tejgazdasági szakiskola Sárváron a tejgazdaság körűl 
szükséges ismeretek megszerzésére sajtmesterek, tejgazdaságok, tej- 
szövetkezetek vezetésére alkalmas egyének kiképzésére szolgál ; éven- 
ként kétszer tartatik négy hónapos tanfolyam. 
M. kir. tejgazdasági munkásokat képző iskolák Munkácson 
és Gödöllőn tehenészetekben alkalmazandó férficselédeknek szakszerű 
kiképzést nyújtanak ; a tanfolyam tartama egy év, felvételi kellék : be- 
töltött 16 év, írni-olvasni tudás. 
M. kir. tejgazdasági munkásnőket képző iskola Nagyszécsény- 
ben főleg kisgazdaságok korlátolt számú tehénállományához alkalma- 
zandó női cselédek gyakorlati kiképzésére szolgál; felvételi kellék; 
betöltött 15 év; a tanfolyam tartama félév. 
M. kir. baromfitenyésztő telep és munkást képző szakiskola 
Gödöllőn, a köztenyésztés cezéljaira fajbaromfit tenyészt; baromfi- 
tenyésztők által alkalmazandó cselédeket képez ki, az ország baromfi- 
állományának javítására és szaporítása érdekében működik. 
